**Būvniecības ieceres dokumentācijas izstrāde Daugavpils dzelzceļa stacijas ēkas Stacijas ielā 44, Daugavpilī, jumta seguma nomaiņai, bēniņu pārseguma siltināšanai, ventilācijas sistēmas tīklu pārbūvei bēniņos, zibensaizsardzības sistēmas pārbūvei, lietus nokrišņu novadīšanai ēkas perona pusē**

PROJEKTĒŠANAS UZDEVUMS

1. **Ievads:**

VAS “Latvijas dzelzceļš” (turpmāk LDz vai Pasūtītājs) publiskās lietošanas dzelzceļa infrastruktūras zemes nodalījuma joslā, pēc adreses Stacijas ielā 44, Daugavpilī, atrodas Daugavpils dzelzceļa stacijas ēka ar kadastra apzīmējumu 0500 0090 5030 01. Ēka pieder VAS “Latvijas dzelzceļš”. Nekustamā īpašuma pārvaldes 2023.gada investīciju ieviešanas plānā paredzēts veikt būvniecības ieceres dokumentācijas izstrādi ēkas jumta seguma nomaiņai, bēniņu pārseguma siltināšanai, ventilācijas sistēmas tīklu pārbūvei bēniņos, zibensaizsardzības sistēmas pārbūvei un lietus nokrišņu novadīšanas sistēmas izbūvei ēkas perona pusē.

1. **Mērķis:**

Pasūtīt un saņemt akceptēto būvniecības ieceres dokumentāciju ēkas jumta seguma nomaiņai, bēniņu pārseguma siltināšanai, ventilācijas sistēmas tīklu pārbūvei bēniņos, zibensaizsardzības sistēmas pārbūvei un lietus nokrišņu novadīšanas izbūvei ēkas perona pusē.

1. **Uzdevums:**

Būvniecības ieceres dokumentāciju, turpmāk - Projekts, sadalīt divās kārtās:

1.kārta – risinājumi jumta seguma nomaiņai, bēniņu siltināšanai, ventilācijas sistēmas tīklu pārbūvei bēniņos, zibensaizsardzības sistēmas pārbūvei;

2.kārta - lietus nokrišņu novadīšanai ēkas perona pusē risinājumi.

***3.1. Parametri:***

* Zemes gabala kadastra apzīmējums: 05000090503;
* Zemes gabala platība: 1,3086 ha;
* Ēkas kadastra apzīmējums: 05000090503001;
* Ēkas apbūves laukums: 1378,7m2;
* Ēkas platība: 2377m2;
* Būvtilpums:14204,0m3;
* Ēkas stāvu skaits: virszemes - 2, pazemes - 1;
* Ēkas klasifikācijas kods: 1241 - Sakaru ēkas, stacijas, termināļi un ar tiem saistītās ēkas.

***3.2. Projektā paredzēt:***

3.2.1. Apsekot objektu, novērtēt esošo jumta/bēniņu pārseguma konstrukciju un elementu tehnisko stāvokli, ēkas ventilācijas sistēmas tīklus un elementus, zibensaizsardzības tīklus un elementus, kā arī peronu un pie ēkas pieguļošo teritoriju, pamatojies uz apsekošanas rezultātiem un saskaņā ar projektēšanas uzdevuma prasībām Projektā paredzēt to atjaunošanu, pārbūvi vai nomaiņu. Projekta skaidrojošā aprakstā sagatavot atzinumu par apsekošanas rezultātiem, kā arī aprakstu par paredzētiem risinājumiem Projektā sistēmu, konstrukciju, elementu atjaunošanai, pārbūvei vai nomaiņai.

3.2.2. Jumta seguma materiālu paredzēt no klasiskā tipa skārda profiliem. Jumta seguma profila, jumta apdares elementu (t.sk. kores skārda apdares, skārda lasēņi, vējmalas skārda apdares, satekņu skārda apdares, utt.), lietusūdens novadīšanas sistēmas skārda minimālais biezums t=0,6mm ar PUR pārklājumu (nomināla pārklājuma biezums 50 µm, cinkotā pārklājuma biezums 275 g/m2, noturības pakāpe pret UV (izturība pret ultravioletajiem stariem) – RUV5 klases (saskaņā ar LVS EN 10169), noturības pakāpe pret koroziju - RC5 klases (saskaņā ar LVS EN 10169). Jumta seguma krāsa RR 41 (pēc “RUUKKI” kataloga datiem) vai analogs.

3.2.3. Bēniņu pārseguma siltināšanu paredzēt ar beramo akmens vati, bet vietās, kur nav iespējamā tās ierīkošana (piemēram samazināsies apkalpošanas ceļu gabarīti un citi gadījumi) paredzēt cita veida akmens vati. Siltinātāju materiālus un to biezumus izvēlēties saskaņā ar LBN 002-19 “Ēku norobežojošo konstrukciju siltumtehnika” (siltumtehniku aprēķinu pievienot skaidrojošam aprakstam) un LBN 201-15 “Būvju ugunsdrošība” prasībām, siltināšanas laikā nedrīkst pasliktināt bēniņu ventilēšanas apstākļus.

3.2.4. Izstrādāt jumta shēmu ar projektējamo segumu, esošiem atjaunojamiem vai projektējamiem elementiem (jumta slīpumi, bēniņu logi, piekarteknes, piltuves, ventilācija sistēmas elementi, kanalizācijas izvadi (ja tie ir), jumta lūkas, sniega barjera, utt.), plānā norādīt jumta slīpumus, ar ārsienu asu izmēriem.

3.2.5. Izstrādāt jumta spāru shēmu ar esošiem atjaunojamiem vai projektējamiem elementiem (jumta konstrukcijas elementi, bēniņu logu konstrukcijas, ventilācijas sistēmas elementi, kanalizācijas izvadi (ja tie ir), jumta lūkas, utt.), ar ārsienu asu izmēriem.

3.2.6. Izstrādāt bēniņu plānu, parādīt uz tā esošos elementus - jumta spāru konstrukcijas, ventilācija sistēmas, kanalizācijas izvadus (ja tie ir), apkures sistēmas caurules un citus esošos elementus. Bēniņu plānā parādīt esošo komunikāciju projektējamos apkalpošanas tiltiņus pie ventilācijas sistēmas elementiem, kanalizācijas izvadiem, apkures sistēmas caurulēm (ja tie ir) un citiem elementiem.

3.2.7. Izstrādāt jumta/bēniņu griezumu (us) ar projektējamo jumta segumu, virsmas atzīmēm, esošās spāru sistēmas elementu šķērsgriezuma izmēriem, slīpumiem (procentos ar izmēru).

3.2.8. Projektā paredzēt jumta lietus nokrišņu novadīšanas sistēmas nomainu, ieteicamā piekartekņu ierīkošana. 1.kārtā paredzēt risinājumus bez notekcauruļu pieslēgšanas (no perona puses) pie lietus notekām ar revīzijām.

3.2.9. Projektā paredzēt kanalizācijas stāvvadu izbūvi caur jumta segumu.

3.2.10. Projektā paredzēt jumta nožogojumu vai jumta drošības sistēmu atbilstoši LBN 201-15 "Būvju ugunsdrošība" 81.2.punkta prasībām.

3.2.11. Projektā paredzēt jumta nesošo konstrukciju apstrādi ar antipirēnu un ugunsdrošiem pārklājumiem kokam atbilstoši LBN 201-15 "Būvju ugunsdrošība" prasībām.

3.2.12 . Projektā paredzēt jumta sniega aiztures barjeru.

3.2.13. Projektā paredzēt bēniņu durvju/lūku kā arī kāpņu (pēc nepieciešamības) nomaiņu atbilstoši LBN 201-15 "Būvju ugunsdrošība" prasībām.

3.2.14. Projektā paredzēt esošo jumta seguma, koka latojuma demontāžas apjomus un aprakstīt to utilizācijas pasākumus.

3.2.15. Jumta un bēniņu atjaunošanai detalizēti izstrādāt sekojošos mezglus:

3.2.15.1. jumta spāru sistēmas elementiem, citām konstrukcijām, kā arī citiem elementiem, to bojājumu konstatāciju gadījumos, izstrādāt detalizētos mezglus to atjaunošanai, pastiprināšanai vai nomaiņai;

3.2.15.2. kores mezglu (-us) ar esošām konstrukcijām, jaunu koka latojumu, skārda apdares elementiem;

3.2.15.3. karnīzes mezglu (-us) ar esošām konstrukcijām, projektējamām koka konstrukcijām (spāru pagarinātajiem skarā ar piekarteknes izbūvi utt.), jauno koka latojumu, skārda elementiem, sniega barjeru, esošo karnīžu remontu un krāsošanu (ja nepieciešams);

3.2.15.4. vējmalas mezglu (-us) ar esošām konstrukcijām, projektējamām koka konstrukcijām, jauno koka latojumu, skārda elementiem;

3.2.15.5. bēniņu logu pārbūvi (bēniņu dabīgai ventilācijai) ar mezglu detalizāciju un skārda apdares elementiem. Bēniņu logu ventilācijas restu šķērsgriezumiem ir jāatbilst Latvijas valsts būvnormatīviem, LVS EN standartiem un citiem Latvijas Republikas standartiem un normatīvajiem aktiem;

3.2.15.6. izeju uz jumtu paredzēt caur jumta lūkām. Izstrādāt mezglu detalizāciju jumta lūku izbūvi esošajās jumta konstrukcijās, kā arī ar salaidumiem pie jumta seguma ar skārda elementiem;

3.2.15.7. salaiduma vietās ar jumta segumu un ventilācijas sistēmas tīkliem un elementiem (kuri izej caur jumta segumu) paredzēt skārda apdari (pēc nepieciešamības);

3.2.15.8. parapetu mezglu (-us) ar jauniem skārda apdares elementiem un atjaunošanas risinājumiem (pēc nepieciešamības), kā arī piekļāvumu vietās ar projektējamo segumu;

3.2.15.9. izstrādāt bēniņu apkalpošanas tiltiņu konstrukciju risinājumus;

3.2.15.10. izstrādāt bēniņu pārsegumu griezumu ar projektējamo siltināšanas materiālu;

3.2.15.11. un citus nepieciešamus mezglus.

3.2.16. Ventilācijas sistēmas tīklu pārbūvei bēniņos paredzēt:

3.2.16.1. esošās ventilācijas sistēmas tīklu un elementu demontāžas shēmu uz ēkas bēniņu plāna ar apzīmējumiem;

3.2.16.2. projektējamas ventilācijas sistēmas tīklu un elementu izbūves shēmu uz ēkas bēniņu plāna ar apzīmējumiem;

3.2.16.3. ventilācijas sistēmas tīklu un elementu izmērus un šķērsgriezumus izvēlēties saskaņā ar Latvijas būvnormatīvu LBN, tehnisko normatīvu un standartu prasībām, kā arī ņemot vērā ēkas esošās iekšējas ventilācijas sistēmas tīklu un elementu izmērus un šķērsgriezumus. Pievienot aprēķinus (pēc nepieciešamības);

3.2.16.4. ventilācijas sistēmas tīklu un elementu detalizācijas izstrāde;

3.2.16.5. ventilācijas sistēmas tīklu un elementu stiprināšanas risinājumu detalizācijas t.sk. pie ēkas nesošiem elementiem, jumta spāru konstrukcijām, utt.;

3.2.16.6. ventilācijas sistēmas tīkliem un elementiem (kuri iziet caur jumta segumu), uz jumta paredzēt skārda apdari (kārbas) un skārda uzbāžņu vai deflektoru ierīkošanu, kā arī aizsardzību pret putnu iekļūves ēkas iekšējos ventilācijas tīklos (pēc nepieciešamības);

3.2.16.7. esošo ēkas esošo iekšējo ventilācijas sistēmas tīklu (kanālu) tīrīšanu.

3.2.17. Paredzēt risinājumus esošās zibensaizsardzības demontāžai un jaunas zibensaizsardzības izbūvei:

3.2.17.1. zibensaizsardzību izveidot pēc IV aizsardzības klases;

3.2.17.2. zemējuma ietaises (zemējuma kontūra) ierīkošanu;

3.2.17.3. galvenās zemējuma kopnes ierīkošanu ēkas ievada skapjos;

3.2.17.4. ieprojektēt potenciālu izlīdzināšanas sistēmu;

3.2.17.5. pārsprieduma aizsardzības ierīkošanu;

3.2.17.6. izstrādāt nepaciešamos aprēķinus jaunas zibensaizsardzības izbūvei.

3.2.18. Paredzēt lietusūdens novadīšanas organizāciju no lietusūdens novadīšanas caurulēm no ēkas jumta (tikai no perona puses), ierīkojot lietus notekas ar revīzijām. Projektējamai lietusūdens novadīšanas sistēmai, izvērtēt iespēju pieslēgšanai pie pilsētas sadzīves kanalizācijas tīkliem, bet gadījumā ja tas nebūs iespējams pieslēgt pie projektējamās (-ām) lietusūdens filtrējošās (-ām) akas (-ām). Projektējamo (-ās) lietusūdens filtrējošo (-ās) aku (-as) pēc iespējas paredzēt zemesgabala zālāja zonā.

3.2.19. Lietus ūdens kanalizācijas tīkliem paredzēt atsevišķo ģenerālplānu atbilstoši vizuāli uztveramā mērogā (M 1:250; M 1:500; M 1:1000) uz topogrāfiskā plānā.

3.2.20. Izstrādāt lietus ūdens kanalizācijas tīkliem nepieciešamos mezglus ar griezumiem.

3.2.21. 2.kārtā paredzēt risinājumus: jumta notekcauruļu pieslēgšanai (no perona puses) pie lietus notekām ar revīzijām.

3.2.22. Paredzēt sabojāto segumu, elementu, aprīkojuma (zāliens, asfalta segums, ceļa akmens, bruģis, ēkas iekšējās apdares vai konstruktīvie elementi utt.) atjaunošanu katrai kārtai atsevišķi.

3.2.23. Visiem materiāliem izstrādāt specifikāciju, norādīt standartus, izmantojot Latvijā sertificētus apdares un celtniecības materiālus.

3.2.24. Paredzēt darbu organizācijas shēmu (katrai kārtai atsevišķi). Darbu organizācijas shēmā atzīmēt esošās ēkas, pagaidu būves, būv/tehnikas, montāžas celtņu izvietojumu un pārvietošanās ceļus, reperus un piesaistu asu nostiprināšanās vietās, inženiertīklus (elektroenerģijas, ūdens, siltuma un citu resursu inženiertīklus), norādīt pastāvīgās un pagaidu pieslēgšanās vietas, kā arī būvizstrādājumu un konstrukciju nokraušanas laukumus. Gājēju tiltiņu, kā arī būvlaukuma un ēkas nožogošanu.

3.2.25. Paredzēt izmaksu aprēķinu un būvdarbu apjomu sarakstu katrai kārtai atsevišķi. Izmaksu aprēķiniem, kā arī būvdarbu apjomiem jābūt sastādītiem atbilstoši konkrētiem būvdarbiem un apjomus norāda būvdarbu veidam atbilstošā mērvienībā. Izmaksu aprēķinus, kā arī būvdarbu apjomus sastādīt saskaņā ar Latvijas būvnormatīva LBN 501 – 17 “Būvizmaksu noteikšanas kārtība” prasībām. Izmaksu aprēķinus nepievienot BISam, sniegt Pasūtītaja pārstāvjiem Microsoft Excel formātā, kā arī Būvdarbu apjomus sniegt Pasūtītaja pārstāvjiem Microsoft Excel formātā.

1. **Metodoloģija:**

4.1. Projekta izstrādei nepieciešamo topogrāfisko uzmērījumu plānu, kā arī geotehnisko izpēti sagatavo Uzņēmējs;

4.2. Pieprasīt un saņemt no iesaistītajām pašvaldības institūcijām un juridiskajām personām tehniskos noteikumus, patstāvīgi BISā (konsultējoties ar Pasūtītāja pārstāvjiem). Sagatavot visu nepieciešamo dokumentāciju Projekta noformēšanai, saskaņot ar Pasūtītāju un ielādēt BISā. Nodrošināt nepieciešamas saskaņošanas un darbības būvniecības ieceres dokumentāciju virzībām BISā;

4.3. Izstrādāto Projektu saskaņot ar VAS “Latvijas dzelzceļš”, Nacionālā kultūras mantojuma pārvaldi (ēka atrodas Daugavpils pilsētas vēsturiskajā centrā), iesaistītajām pašvaldības institūcijām un juridiskajām personām.

1. **Īpaši noteikumi:**

5.1. Projektu izstrādāt pamatojoties uz projektēšanas uzdevumu, institūciju izdotajiem tehniskajiem noteikumiem, Būvniecības likumu, Aizsargjoslu līkumu, kā arī vadoties pēc Ministru kabineta noteikumiem Nr.500 „Vispārīgie būvnoteikumi”, Nr.529 „Ēku būvnoteikumi”, Nr.253 “Atsevišķu inženierbūvju būvnoteikumi”, LBN 200-21 „Būvju vispārīgo prasību būvnormatīvs”, LBN 231-15 "Dzīvojamo un publisko ēku apkure un ventilācija", LBN 223-15 "Kanalizācijas būves", LBN 201-15 "Būvju ugunsdrošība", LBN 008-14 “Inženiertīklu izvietojums”, LVS EN 62305 "Zibensaizsardzība" visas daļas, ievērojot citus pastāvošos Latvijas būvnormatīvus LBN, tehniskos normatīvus un standartus;

5.2. Projektu jāizstrādā uz topogrāfisko uzmērījumu plāna, saskaņā ar LBN 005-15 „Inženierizpētes noteikumiem būvniecībā”, ar inženierkomunikācijām, t.sk. dzelzceļa, zemesgabalu kadastrālajām robežām, ielu sarkanajām līnijām un dzelzceļa zemes nodalījuma joslas robežām. Veicot topogrāfiskā plāna sastādīšanu, jānoskaidro un plānā jānorāda dzelzceļa infrastruktūras objekti, t.sk. visas dzelzceļa komunikācijas, kuru atrašanās vieta ir noskaidrojama un saskaņojama VAS „Latvijas dzelzceļš” Elektrotehniskā pārvalde Daugavpils reģionālajā centrā (tel.67238869). Ja Stacijas iela 44, Daugavpilī, zonā tiks atrastas dzelzceļa komunikācijas – signalizācijas, sakaru un elektroapgādes līnijas, projektā jāparedz to pārvietošana un pasargāšana, lai nodrošinātu komunikācijas aizsargjoslu;

5.3. Projektu jāizstrādā pilnā komplektācijā atbilstoši LBN 202-18 „Būvniecības ieceres dokumentācijas noformēšana” prasībām un tādā detalizācijas pakāpē, lai pēc tā varētu nepārprotami izpildīt būvdarbus;

5.4. Projektēšanas gaitā ar Pasūtītāja pārstāvjiem saskaņot konkrētas izvēlētās iekārtas, materiālus un tehniskos risinājumus. Ieprojektēto iekārtu, mehānismu un materiālu (arī rūpnīcas-izgatavotājas galvenie tehniskie rādītāji) apraksts ir jāpievieno Projektam;

5.5. Projekta izstrādei nepieciešami sertificēti būvspeciālisti ar sertifikātiem “Arhitekta prakse” vai “Ēku konstrukciju projektēšana”, “Elektroietaišu projektēšana (līdz 1 kV)”, “Ūdensapgādes un kanalizācijas sistēmu projektēšana, ieskaitot ugunsdzēsības sistēmas”, “Siltumapgādes, ventilācijas un gaisa kondicionēšanas sistēmu projektēšana”;

5.6. Projektu sniegt Pasūtītajam 3 apliecinātos papīra eksemplāros (sagatavot atbilstoši arhivēšanas prasībām) + 1 digitālā veidā (PDF, DWG, EXCEL, WORD formātos) eksemplāru;

5.7. Uzņēmējam , ar kuru tiks noslēgtas līguma saistības tiks izsniegti ēkas un ar to saistīta zemes gabala dokumenti (zemesgrāmatas, zemes robežu plāns, ēkas kadastrālas uzmērīšanas lieta) Projekta izstrādei;

5.8. Gadījumā, ja tiks nepieciešams sadalīt būvniecības ieceres dokumentāciju (Projektu) uz vairākām būvniecības ieceres dokumentācijām (Projektiem), izpildīt sadalīšanu, kā arī veikt būvniecības ieceres dokumentāciju (Projektu) izstrādi pamatojies uz projektēšanas uzdevuma prasībām;

**5.9. Būvspeciālistiem, kuri norādīti 5.5.punktā, ir jābūt vismaz 3 gadu pieredzei pēc sertifikāta iegūšanas. Finanšu piedāvājumā norādīt informāciju par būvspeciālistiem (vārds, uzvārds, sertifikāta numurs un iegūšanas gads);**

5.9. Objekta apskate pēc iepriekšējas pierakstīšanās, sazināties ar atbildīgo personu: LDz, Nekustamā īpašuma pārvaldes Tehniskās uzturēšanas un attīstības daļas galveno būvinženieri Rasitu Latkovsku tel. 29907116, e-pasts: [rasita.latkovska@ldz.lv](mailto:rasita.latkovska@ldz.lv).

1. **Rezultāts:**

Izstrādāta un akceptēta būvniecības ieceres dokumentācija ēkas jumta seguma nomaiņai, bēniņu pārseguma siltināšanai, ventilācijas sistēmas tīklu pārbūvei bēniņos, zibensaizsardzības sistēmas pārbūvei un lietus nokrišņu novadīšanas izbūvei ēkas perona pusē, sakarā ar ko apgūtas VAS “Latvijas dzelzceļš” Nekustamā īpašuma pārvaldes 2023.gada investīcijas.

**7. Laiks un resursi**

7.1. Darbs šī projektēšanas uzdevuma izpildei tiks veikts uz līguma pamata, kuru noslēgs pasūtītājs - Valsts akciju sabiedrība „Latvijas dzelzceļš” un Izpildītājs, kas ir atbildīgs par jebkādu apakšlīgumu slēgšanu un par konsultācijām ar jebkuru citu komersantu, institūcijām vai ekspertiem;

7.2. LDz sniedz tikai savā rīcībā esošu informāciju un materiālus Projekta izstrādei. Visus ar Projekta izstrādāšanu saistītos izdevumus sedz Izpildītājs;

**7.3. Projektēšanas darbu izpildes termiņš 150 kalendāra dienas (~5 mēneši ) no līguma noslēgšanas dienas.**